CELEX: E2008C0302
Language: mt
Date: 2008-05-21 00:00:00
Title: Deċiżjoni tal-Awtorità tas-Sorveljanza tal-EFTA Nru 302/08/COL tal- 21 ta’ Mejju 2008 dwar l-istatus tan-Norveġja rigward in-nekrożi ematopojetika infettiva u s-settiċemija emorraġika virali u li twaqqa’ d-Deċiżjoni Nru 71/94/COL tas- 27 ta’ Ġunju 1994 tal-Awtorità tas-Sorveljanza tal-EFTA kif l-aħħar emendata permezz tad-Deċiżjoni Nru 244/02/COL tal-Awtorità tas-Sorveljanza tal-EFTA tal- 11 ta’ Diċembru 2002

12.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 41/32
            
         DEĊIŻJONI TAL-AWTORITÀ TAS-SORVELJANZA TAL-EFTA
   Nru 302/08/COL
   tal-21 ta’ Mejju 2008
   dwar l-istatus tan-Norveġja rigward in-nekrożi ematopojetika infettiva u s-settiċemija emorraġika virali u li twaqqa’ d-Deċiżjoni Nru 71/94/COL tas-27 ta’ Ġunju 1994 tal-Awtorità tas-Sorveljanza tal-EFTA kif l-aħħar emendata permezz tad-Deċiżjoni Nru 244/02/COL tal-Awtorità tas-Sorveljanza tal-EFTA tal-11 ta’ Diċembru 2002
   L-AWTORITÀ TAS-SORVELJANZA tal-EFTA
   WARA LI KKUNSIDRAT il-Ftehim dwar iż-Żona Ekonomika Ewropea, partikolarment l-Artikolu 109 u l-Protokoll 1 tiegħu,
   WARA LI KKUNSIDRAT il-Ftehim bejn l-Istati tal-EFTA dwar it-twaqqif ta’ Awtorità tas-Sorveljanza u ta’ Qorti tal-Ġustizzja, b’mod partikolari l-Artikolu 5(2)(d) u l-Protokoll 1 tiegħu,
   WARA LI KKUNSIDRAT l-Att imsemmi fil-Punt 4.1.5 tal-Kapitolu I tal-Anness I tal-Ftehim taż-ŻEE, id-Direttiva tal-Kunsill 91/67/ŻEE tat-28 ta' Jannar 1991 dwar il-kundizzjonijiet tas-saħħa tal-annimali li jreġu it-tqegħid fis-suq ta’ annimali u prodotti tal-akwakultura, hekk kif adottat permezz tal-Protokoll 1 tal-Ftehim taż-ŻEE, b’mod partikolari l-Artikolu 5 ta’ dak l-Att,
   BILLI n-Norveġja, permezz ta’ ittra ddatata 3 ta’ Mejju 1994, issottomettiet il-ġustifikazzjonijiet meħtieġa biex jingħata, safejn għandhom x’jaqsmu in-nekrożi ematopojetika infettiva (IHN) u s-settiċemija emorragika virali (VHS), l-istatus ta’ żona approvata lit-territorju tagħha, kif ukoll ir-regoli li jassiguraw l-osservanza tal-kundizzjonijiet li jridu jiġu rispettati biex jinżamm l-istatus approvat,
   BILLI n-Norveġja, permezz tad-Deċiżjoni tal-Awtorità Nru 71/94/COL tas-27 ta’ Ġunju 1994, ġiet rikonoxxuta bħala żona kontinentali u kostali għall-ħut rigward l-IHN u l-VHS,
   BILLI l-Awtorità, permezz tad-Deċiżjoni Nru 220/96/COL tal-4 ta’ Diċembru 1996, Nru 159/98/COL tal-25 ta’ Ġunju 1998 u Nru 244/02/COL tal-11 ta’ Diċembru 2002, emendat id-Deċiżjoni Nru 71/94/COL tas-27 ta’ Ġunju 1994,
   BILLI, permezz tad-Deċiżjoni Nru 71/94/COL kif l-aħħar emendata bid-Deċiżjoni Nru 244/02/COL tal-11 ta’ Diċembru 2002, kien stabbilit li partijiet min-Norveġja li hemm referenza għalihom fl-Anness għad-Deċiżjoni kienu rikonoxxuti bħala żona kontinentali approvata u bħala żona kostali approvata għall-ħut rigward l-IHN u l-VHS,
   BILLI fis-26 ta’ Novembru 2007 kien ikkonfermat li faqqgħet il-VHS fil-provinċja ta’ Møre og Romsdal fin-Norveġja,
   BILLI l-awtorità kompetenti fin-Norveġja infurmat lill-Awtorità dwar il-miżuri li ttieħdu biex tiġi eliminata l-marda u trażżan il-firxa tagħha,
   BILLI, l-Awtorità ikkunsidrat l-informazzjoni ppreżentata lilha mill-awtorità kompetenti fin-Norveġja,
   BILLI jidher, f’dan l-istadju, li ttieħdu l-passi meħtieġa,
   BILLI l-Awtorità iddiskutiet il-kwistjoni mal-Kummissjoni Ewropea,
   BILLI ma saru ebda tibdiliet fin-Norveġja rigward l-IHN,
   BILLI hija l-opinjoni tal-Awtorità li n-Norveġja, minbarra ż-Żoni li hemm riferenza għalihom fl-Anness, għandha tibqa’ kkunsidrata bħala żona kontinentali approvata u żona kostali approvata għall-ħut rigward l-IHN u l-VHS,
   BILLI l-miżuri stipulati f’din id-Deċiżjoni huma skont l-opinjoni tal-Kumitat Veterinarju EFTA li jassisti lill-Awtorità tas-Sorveljanza tal-EFTA,
   ADOTTAT DIN ID-DEĊIŻJONI:
   
               (1)
            
            
               In-Norveġja, minbarra ż-żoni li hemm riferenza għalihom fl-Anness, hija rikonoxxuta bħala Żona kontientali approvata u bħala żona kostali approvata għall-ħut rigward l-IHN u l-VHS.
            
         
               (2)
            
            
               Id-Deċiżjoni 71/94/COL tal-Awtorità tas-Sorveljanza EFTA tas-27 ta’ Ġunju 1994 rigward l-istatus tan-Norveġja għal dak li għandu x’jaqsam man-nekrożi ematopojetika u s-settiċemija emorragika virali, kif l-aħħar emendata bid-Deċiżjoni Nru 244/02/COL tal-11 ta’ Diċembru 2002, hija b’dan revokata.
            
         
               (3)
            
            
               Din id-Deċiżjoni għandha tidħol fis-seħħ fil-21 ta’ Mejju 2008.
            
         
               (4)
            
            
               Din id-Deċiżjoni hija indirizzata lin-Norveġja.
            
         
               (5)
            
            
               Din id-Deċiżjoni għandha tkun awtentika fil-lingwa Ingliża.
            
         
      Magħmula fi Brussell, il-21 ta’ Mejju 2008.
      
         
            Għall-Awtorità tas-Sorveljanza tal-EFTA
         
         Per SANDERUD
         
            President
         
         Kristján Andri STEFÁNSSON
         
            Membru tal-Kulleġġ
         
      
   
   
      ANNESS
      IHN
      In-Norveġja, minbarra dik il-parti tan-Norveġja li tinkorpora l-inħawi ta’ Grense Jacobselv u x-xmara Pasvik u x-xmajjar ta’ bejniethom u r-reġjun kostali ta’ magħhom.
      VHS
      In-Norveġja, minbarra:
      
                  1.
               
               
                  Dik il-parti tan-Norveġja li tinkorpora l-inħawi ta’ Grense Jacobselv u x-xmara Pasvik u x-xmajjar ta’ bejniethom u r-reġjun kostali ta’ magħhom.
               
            
                  2.
               
               
                  Iż-żoni kostali tad-distretti ta’ Stranda u Norddal bil-konfini:
                  
                              —
                           
                           
                              Il-Lvant tal-linja bejn il-moll tal-laneċ Linge fit-Tramuntana ta’ Norddalsfjorden u Svarthammaren;
                           
                        
                              —
                           
                           
                              Il-Majjistral tal-linja bejn Urda fil-Lvant ta’ Stofjorden u Øygardsnakken fuq in-naħa tal-Punent ta’ Storfjorden;
                           
                        
                              —
                           
                           
                              In-Nofsinhar tal-linja bejn Dukevika fuq in-naħa tal-Punent ta’ Synnulvsfjorden u sal-ponta li qiegħda fil-Fjord kilometru lejn it-Tramuntana tar-razzett abbandunat Smoge fuq in-naħa tal-Lvant ta’ Synnulvsfjorden.